కొలంబో: శ్రీలంకలోని కొలంబో తీర ప్రాంతంలో ఓ వాణిజ్య నౌకలో అగ్నిప్రమాదం సంభవించింది. ఈ రోజు(బుధవారం) తెల్లవారుజామున నౌకలోంచి ఒక్కసారిగా మంటలు ఎగసిపడ్డాయి. భారతీయ కోస్ట్గార్డ్ నౌక షూర్ సాయంతో మంటలను అదుపు చేశారు. శ్రీలంక తీరానికి 30 మైళ్ల దూరంలో ఎంవీ డానియెలా నౌకలో అగ్నిప్రమాదం సంభవించినట్టు అధికారులు తెలిపారు. శ్రీలంక ప్రభుత్వ అభ్యర్థన మేరకు భారత నౌక షూర్ ఘటనా స్థలానికి చేరుకుని మంటలను అదుపు చేసింది. సహాయ కార్యక్రమాల్లో శ్రీలంక నేవీ కూడా పాల్గొంది. ప్రమాద నష్టంపై ఇప్పటి వరకు ఎటువంటి సమాచారం లేదు.
kolambo: srilankaloni kolambo teera praantamlo oo vaanijya naukalo agnipramaadam sambhavinchindi. ee roju(budhavaaram) tellavaarujaamuna naukalonchi okkasariga mantalu egasipaddaayi. bhaarateeya costgard nauka shoor saayamtho mantalanu adupu chesaru. srilanka teeraaniki 30 mailla dooramlo emvee daniala naukalo agnipramaadam sambhavinchinattu adhikaarulu telipaaru. srilanka prabhutva abhyarthana meraku bhaarata nauka shoor ghatana sthalaaniki cherukuni mantalanu adupu chesindi. sahaya kaaryakramaallo srilanka nevi kuudaa palgondi. pramaada nashtampai ippati varaku etuvanti samacharam ledu.